Andrei Manțog, jurnalistul de la Revista Kamikaze, a publicat pe contul său de Facebook o critică dură la adresa lui Mihai Gâdea. El le-a invitat în cadrul emisiunii "Siteza Zilei", de la Antena 3, de luni (9 mai), pe handbalistele echipei CSM București, care au câștigat săptămâna trecută Liga Campionilor la handbal.

Manțog a publicat o listă cu principalele întrebări adresate de Gâdea, care s-au dovedit de-a dreptul penibile, la un moment dat, handbalistele simțindu-se dezorientate și chiar umilite. Moderatorul emisiunii le-a pus pe fiecare să se prezinte și să menționeze care este postul pe care joacă.

Mai mult, el le-a întrebat dacă se iubesc între ele, în condiţiile în care portarul echipei, Mayssa Pessoa, este lesbiană.

"Ca și când o televiziune din Spania ar invita echipa de fotbal a Barcelonei la TV și l-ar pune pe Messi să-și spună numele, prenumele și postul pe care-l joacă în echipă", a scris Andrei Manțog pe contul de Facebook. De asemenea, comparația cu fotbalul pe care a făcut-o Mihai Gâdea nu a fost tocmai adecvată, având în vedere contextul discuției.

Iată cele mai penibile întrebări adresate de Gâdea

1. ”Care e fotbalistul tău preferat?”. Răspuns: ”?!”

2. ”Ți se spune Piti pentru că ești mică?”. Răspuns: ”Mda”.

3. ”Sunteți amândouă din Danemarca? Și... sunteți prietene?”

4. ”Care e poziția cea mai grea la handbal?”

5. ”Tu ce vrei să ne spui?” (Fernandei Da Silva). Răspuns (în spaniolă): ”Nu știu...”.

6. (Lui Kim Rasmussen) ”Poți să te prezinți? (...) Este prima ta mare victorie?”. Răspuns: ”Nu.”

7. (Tot lui Rasmussen) ”Știi că fetele spun că tu ești unul dintre cei mai importanți oameni în această victorie?”

8. „Fetele se iubesc între ele? Asta e o chestie care m-a interesat întotdeauna”. Tăcere, săracele se uită unele la celelalte. Mayssa Pessoa pare jenată. Răspuns: ”Păi... Depinde în ce sens...”. Explicația lui Gâdea: ”Adică așa, ca într-o echipă, voiam să spun...”

9. ”Tu de unde ești, din Suedia sau din Danemarca?”

10. ”Îți place Mircea Badea?”

Aici a fost momentul în care a intervenit Mircea Badea, prezent și el în emisiune. El nu a făcut însă niciun comnetariu pe subiect, ci doar a început cu o "glumă": ”Ce nu-mi place mie la handbal este că arbitrii nu fluieră niciodată henț.”

Andrei Manțog a realizat și un top 5 cu cele mai nepotrivite comentarii făcute de Mircea Badea în timpul emisiunii, care nu au avut nicio relevanță:

1. "Unchiul meu a făcut handbal."

2. "Tu ai jucat diri diri la poartă de handbal?"

3. "Eu am probleme la genunchi. Care dintre voi mai are probleme cu genunchiul?"

4. "Tu semeni cu Khal Drago din Game of Thrones. Prietene, ești leit!"

5. "Dar chiar n-a văzut nimeni din tot studioul Game of Thrones?"